open-index/open-wikipedia-markdown huggingface dataset:
Rauda (upė)

**Rauda** () – upė Lietuvoje ir Latvijoje; Ilūkstės (Lukštos) kairysis intakas (Dauguvos baseinas). Prasideda Zarasų rajone, Novinkų apylinkėse, 7 km į pietvakarius nuo Stelmužės. Teka daugiausia į šiaurę per ežerų virtinę – Ilgį, Pečiakurką, Čičiraitį, Čičirį, Suvieko, Sodžių ežerus. Kartais Raudos ištakomis laikomas tik Sodžių ežeras. Toliau upė teka į šiaurę pro Latviją (Aukštutinės Dauguvos sav.) pro Raudos mišką. Įteka į Lukštą 26 km nuo jos žiočių, 8 km į šiaurės rytus nuo Suvieko.

Upės vidutinis nuolydis – 131 cm/km. Gyvenviečių prie Raudos nėra.

Upėvardis, matyt, kilęs nuo žodžio *raudas* („rausvas“), nors tokio pat pavadinimo vandenvardžiai gali būti ir nuo *rauda, raudė* („žuvies pavadinimas“).

## Šaltiniai
Revival

**Revival** – antrasis studijinis amerikiečių atlikėjos Selena Gomez albumas, išleistas 2015 m. spalio 9 d. Albumas susilaukė teigiamų kritikų įvertinimų, kurie gyrė Gomez vokalą bei albumo prodiusavimą. Per pirmąją savaitę JAV buvo parduota 117 tūkstančių albumo kopijų ir jis debiutavo pirmojoje „Billboard 200“ reitingo vietoje, tapdamas antruoju iš eilės atlikėjos įratu, pasiekusiu šią viršūnę.

## Dainų sąrašas

## Išnašos
Aras Jonas Lazaravičius

**Aras Jonas Lazaravičius** (g. 2002 m. birželio 10 d. Kaune) – Lietuvos šachmatininkas,  ES jaunių (B11) vicečempionas (2013 m.), ES jaunių (B14) vicečempionas (2015 m.), Lietuvos vaikų (U10) „Žaibo“ šachmatų čempionas (2012 m.), Lietuvos vaikų (BM12) „Žaibo“ šachmatų čempionas (2014 m.), Lietuvos jaunučių (B10) vicečempionas (2012 m.).

## Biografija
Nuo 2008 metų Kauno mokyklos-darželio „Rūtelė“ mokinys. Vaikų ir jaunimo papildomojo ugdymo įstaigos Kauno „Jaunalietuvių sporto organizacijos“ auklėtinis. Treneris Kęstutis Kaunas.

## Pasiekimai
* 2015 m. Europos Sąjungos jaunių šachmatų čempionatas (Murekas, Štirija):  2 vieta (7 tšk. tarp 37 dalyvių) amžiaus grupėje iki 14 metų
* 2014 m. Pasaulio jaunių šachmatų čempionatas (Durbanas, PAR): 59 vieta (5,5 tšk. tarp 104 dalyvių) 
* 2014 m. Europos jaunių šachmatų čempionatas (Batumis, Gruzija): 92 vieta (3,5 tšk. tarp 120 dalyvių)
* 2014 m. Lietuvos vaikų (BM12) „Žaibo“ šachmatų čempionas: 1 vieta ( 7,5 iš 8 taškų)
* 2013 m. Europos Sąjungos jaunių šachmatų čempionatas:  2 vieta (6 tšk. tarp 20 dalyvių) Vaikų amžiaus grupėje iki 11 metų
* 2013 m. Pasaulio jaunių šachmatų čempionatas (Al Ainas, JAE): 145 vieta (5 tšk. tarp 150 dalyvių) 
* 2013 m. Anglų kalbos olimpiada "Kengūra 2013",  auksinės Kengūros diplomas
* 2012 m. Europos jaunių šachmatų čempionatas (Praha, Čekija): 63 vieta (4,5 tšk. tarp 134 dalyvių)
* 2012 m. Lietuvos vaikų U10 "Žaibo" šachmatų čempionatas: 1 vieta
* 2012 m. Lietuvos mokinių jaunučių komandinės šachmatų pirmenybės (Panevėžys): 2 vieta (su Kauno 1-oji berniukų komanda: Titas Stremavičius, Laurynas Miknevičius,  Markas Černiauskas,  Kasparas Žarskus, Aras Jonas Lazaravičius)
* 2012 m. Kauno miesto mokinių olimpinio festivalio šachmatų varžybos: 4 vieta (su Kauno darželio-mokyklos „Rūtelė“ jaunųjų šachmatininkų komanda:      Barbora Mačiulaitytė 1b,     Augustas Gucaga 2c,     Aras Lazaravičius 3c,     Olegas Kojenets 3b kl.)

## Šaltiniai


## Nuorodos
*Reitingai (FIDE inf.)
Marija Šibajeva

**Marija Šibajeva** (g. 2002 m. balandžio 10 d. Klaipėdoje) – Lietuvos šachmatininkė, Moterų kandidatė į meistres (2014 m.), ES jaunių (M12) vicečempionė (2013 m.), Lietuvos jaunučių (M12) čempionė (2013 m.), Lietuvos jaunių merginų (M14) čempionė (2013 m.), Lietuvos jaunių merginų (U14) čempionė (2015 m.), Europos moterų šachmatų čempionato dalyvė (2017 m.).

## Biografija
Nuo 2007 metų buvo Klaipėdos Maksimo Gorkio pagrindinės mokyklos (rusų kalba)  mokinė. Klaipėdos Žaliakalnio gimnazijos moksleivė.

## Pasiekimai
* 2020 m. Lietuvos moterų šachmatų čempionatas: 2 -a vieta.
* 2019 m. Lietuvos moterų šachmatų čempionatas: 1 -a vieta.
* 2017 m. Europos moterų šachmatų čempionatas: 129 vieta (iš 144)
* 2016 ir 2017 m. Lietuvos moterų šachmatų čempionatas: 4 vieta 
* 2016 m. Lietuvos merginų (iki 20 metų) šachmatų čempionatas: 1 vieta 
* 2016 m. Europos jaunių šachmatų čempionatas (Praha, Čekija): 29 vieta (5,5 tšk. tarp 99 dalyvių)
* 2015 m. Europos jaunių šachmatų čempionatas (Porečas, Kroatija): 33 vieta (4,5 tšk. tarp 67 dalyvių)
* 2014 m. Europos jaunių šachmatų čempionatas (Batumis, Gruzija): 29 vieta (5 tšk. tarp 76 dalyvių)
* 2013 m. Europos Sąjungos jaunių šachmatų čempionatas (Melovanecė):  2 vieta (5,5 tšk. tarp 12) Mergaičių amžiaus grupėje iki 12 metų
* 2013 m. Europos jaunių šachmatų čempionatas (Budva): 21 vieta (5,5 tšk. tarp 91 dalyvių)
* 2013 m. Pasaulio jaunių šachmatų čempionatas (AL Ainas): 61 vieta (6 tšk. tarp 141 dalyvių)
* 2013 m. Lietuvos vaikų ir jaunučių šachmatų čempionatas (Šiauliai): 1 vieta (Mergaičių iki 12 m. grupėje)
* 2012 m. Pasaulio jaunių šachmatų čempionatas (Mariboras): 18 vieta (7 tšk. tarp 126 dalyvių)
* 2012 m. Europos jaunių šachmatų čempionatas (Praha): 15 vieta (6 tšk. tarp 92 dalyvių)
* 2012 m. Lietuvos vaikų ir jaunučių šachmatų čempionatas (Nemenčinė): 1 vieta (Mergaičių iki 10 m. grupėje)
* 2012 m. Lietuvos greitųjų šachmatų čempionatas: 2 vieta (amžiaus grupėje iki 12 metų)
* 2011 m. Europos jaunių šachmatų čempionatas (Albena): 58 vieta (3,5 tšk. tarp 76 dalyvių)
* 2010 m. Europos jaunių šachmatų čempionatas (Batumis, Gruzija): 35 vieta (3,5 tšk. tarp 47 dalyvių)
* 2014 m. Žaibo šachmatų varžybos „Lietuvos Respublikos Seimo taurė – 2014“: Europarlamentarės įsteigtas prizas geriausiai jaunajai šachmatininkei – kelionė į Europos Parlamentą Strasbūre
* 2012 m. Klaipėdos miesto raiškiojo skaitymo konkursas anglų kalba "Aš mačiau šiandien veidą rudens": 6 vieta (anglų kalbos mokytoja metodininkė Jelena Bugaičenko)

## Šaltiniai


## Nuorodos
*Reitingai (FIDE inf.)
Moterų kandidatė į meistres

**Moterų kandidatė į meistres** (sutr. **MKM**; , *WCM*) – šachmatų titulas, suteikiamas šachmatų sportininkėms. Suteikia Tarptautinė šachmatų federacija pagal savo nuostatus (*FIDE Handbok*). Būtinas 2000 taškų Elo reitingas ir kitos sąlygos. 

## Lietuvos kandidatės į meistres

* Rita Bajoraitė (g. 1965, s. 2020)
* Kristina Sulikienė (g. 1980, s. 2020)
* Marija Šibajeva (g. 2002, s. 2014)

## Šaltiniai

## Nuorodos
*  FIDE kandidatės į meistres iš Lietuvos
Gaudučių dvaras

**Gaudučių dvaras** – 5 km į rytus nuo Kartenos miestelio esantis dvaras, į šiaurę nuo Alanto ir Karkluojos upių santakos Kretingos rajone. Kultūros vertybė, objekto unikalus kodas .

Šio dvaro istorija yra glaudžiai susijusi su Gaudučių kaimo (dar vadinamo Gaidučiais) istorija. Kaimas įkurtas apie XV a., galutinai susiformavo XVI a. po valakų reformos, įvykusios šiose žemėse 1566 m. Kaimo žemės priklausė Kartenos dvarui, kurį XVII a. valdė Sapiegų giminė, XVIII a. antrojoje pusėje – Žemaičių kunigaikštystės pakamaris Jokūbas Nagurskis.

XVIII a. Lietuvoje plintant palivarkinei ūkio sistemai, Gaudučių kaimo žemėse buvo įkurtas palivarkas – Kartenos dvaro ūkinis padalinys. Vietinių žmonių ir rašytiniuose istorijos šaltiniuose jis dažnai vadinamas ne palivarku, o dvaru arba dvareliu. 1846 m. duomenimis, Kartenos parapijos Gaudučių kaime buvo 13 dūmų, t. y. baudžiauninkų sodybų su pastatais ir žmonėmis.

XIX a. Gaudučių palivarkas atiteko grafams Pliateriams, kurių pagrindinis dvaras buvo Šateikiuose. XIX a. pab. – XX a. pr. Gaudučių palivarką valdė grafas Adomas Pliateris, kuris čia perkėlė Kartenos valdų administracinį centrą. Grafas dvare lankėsi retai: gyveno Šateikiuose, didesnę laiko dalį praleisdavo Prancūzijoje, kituose kraštuose. Gaudučių dvarą administravo ūkvedys A. Pacevičius iš Plungės. Kitas žemes išsipirko iš baudžiavos paleisti valstiečiai. Manoma, kad valdant Pacevičiui į šiaurę nuo Gaudučių kaimo, prie Kartenos–Plungės kelio, XIX a. pabaigoje iškilo dabartiniai mūriniai ir mediniai Gaudučių dvaro sodybos pastatai. Tai rodo ir ant mūrinio kumetyno pastato sienos akmens iškalta data „1890“ bei inicialai „A. P.“ (užrašas kirilica).

1923 m. kaime buvo 28 ūkiai, o dvare – 7 kiemai. 1926 m., vykdant Lietuvos žemės reformą, dvaras išparceliuotas. Sodyba su jai palikta žeme paskelbta valstybės nuomojamu pavyzdiniu ūkiu. Likusios žemės išdalintos dvaro kumečiams ir Lietuvos kariuomenės kariams savanoriams, 1927 m. pavadintos Raštų kaimu.

Po ūkių stambinimo vajaus XX a. 8-ajame dešimtmetyje dvaro sodybos pastatus imta naudoti tik ūkiniams-gamybiniams poreikiams. Buvusių fermų vietoje išaugo gyvulininkystės kompleksas, pastatyti nauji ūkiniai pastatai, o dauguma senųjų dvaro pastatų buvo apleista, dalis nugriauta.

Nepaisant pertvarkymų, Gaudučių dvaro sodyba išsaugojo daugumą turėtų pastatų ir yra vertinga kaip dvarų architektūros ir istorijos paminklas, įrašyta į Lietuvos kultūros vertybių registrą.

## Šaltiniai
Moterų FIDE meistrė

**Moterų FIDE meistrė** (sutr. **MFM**; , WFM) – šachmatų titulas, suteikiamas šachmatų sportininkėms už pasiekimus varžybose. Suteikia Tarptautinė šachmatų federacija pagal savo nuostatus (*FIDE Handbok*). Būtinas 2100 taškų Elo reitingas ir kitos sąlygos. 

## Lietuvos MFM
* 1995 m. Lina Stasiūnaitė
* 1998 m. Laima Domarkaitė, FA (2013), IA (2014)
* 2006 m. Rasa Norinkevičiūtė
* 2009 m. Daiva Batytė
* 2010 m. Vesta Kasputė
* 2014 m. Giedrė Vanagaitė

## Šaltiniai

## Nuorodos
* Moterų FIDE  meistrės iš Lietuvos
Kandidatas į sporto meistrus

**Kandidatas į sporto meistrus** (**KSM**, **K/SM**), **kandidatas į meistrus** (**KM**, **K/M**) – kvalifikacinis sporto vardas (titulas), viena pakopa žemesnis už sporto meistro vardą ir viena pakopa aukštesnis už pirmą (I) atskyrį. Vardą suteikia sporto federacija, gavusi sporto mokymo įstaigos, klubo teikimą. Vardas suteikiami už rezultatus (užimtas vietas) varžybose (pvz., individualiose rungtyse ar estafetėse). Rezultatai laike pripažįstami esant elektroninei laiko fiksavimo sistemai. Kandidato į meistrus klasifikacinę normą (normatyvą) gali įvykdyti I atskyrio sportininkas pagal klasifikacijos normų reikalavimus. 

## Šachmatai
Šachmatų srityje Kandidato į meistrus (CM) titului gauti pagal FIDE taisykles vyrams būtinas 2200 taškų Elo reitingas. Moterims, siekiančioms Moterų kandidatės į meistres titulo (WCM) –  2000 taškų.

## Šaltiniai
Every Open Eye

**Every Open Eye** – antrasis studijinis škotų synthpop grupės „Chvrches“ albumas, išleistas 2015 m. rugsėjo 25 d. Albumas susilaukė teigiamų kritikų įvertinimų ir debiutavo ketvirtoje vietoje Jungtinėje Karalystėje ir Airijoje, trečioje Australijoje bei aštuntoje JAV.

## Dainų sąrašas
Jokūbavo dvaras

**Jokūbavo dvaras** (arba ***Stončių dvaras, Stančių dvaras***) – buvusi dvaro sodyba Jokūbave, Kretingos rajone, tarpukaryje priklausiusi buvusiam Lietuvos prezidentui Aleksandrui Stulginskiui. Dvaro parke jam pastatytas paminklas. Išlikę dvaro sodybos ūkiniai pastatai, dvarininko namo pamatai, kai kurios parko medžių alėjos. Dvaro sodybos fragmentai yra įtraukti į Kultūros paveldo registrą (unik. kodas ).

## Istorija

XVIII a. pradžia laikoma Jokūbavo miestelio ir dvaro sodybos užuomazga. 1766 m. iš Onos Sapiegaitės–Masalskienės, valdžiusios žemes Kartenos apylinkėse, aplink Jokūbavą buvusias žemes nupirko dvarininkas, Žemaičių kunigaikštystės pakamaris Jokūbas Nagurskis, iš ko ir kilo miestelio pavadinimas. Jokūbavo dvarą XIX a. vid.– XX a. pr. valdė garsi Parčevskių giminė. Dvare 1915–1918 m. šeimininkavo Oberosto Lietuvos srities Kretingos apskrities karinės valdžios viršininko skiriami vietininkai.

Po žemės reformos 1926 m. Jokūbavo dvaras buvo išparceliuotas. Dalis dvaro žemių priskirta Petrikaičių kaimui, o kita pavadinta Suktinių kaimu ir išdalinta Lietuvos kariuomenės savanoriams ir dvaro kumečiams. Likusią sodybą įsigijo  Aleksandras Stulginskis, gyvenęs ir ūkininkavęs dvare iki 1941 m.   

Pokaryje dvaro žemė ir pastatai nacionalizuoti. 1945 m. čia pradėjo veikti Kretingos tarybinio ūkio padalinys. 1950 m. vietoje tarybinio ūkio padalinio įsteigtas Jokūbavo kolūkis, kurio administracija įsikūrė dvaro rūmuose. 1950–1992 m. Jokūbavas buvo centrinė ūkio gyvenvietė. Apie 1995 m. buvo nugriautas dvarininko namas, jo pamatai užkonservuoti. 


Vaizdas:Jokubavo dvaro tvartas2016.jpg|Tvartas
Vaizdas:Jokubavo dvaro sandelis2016.jpg|Sandėlis 
Vaizdas:Jokubavo dvaro sandelio vidus.jpg|Sandėlio vidus
Vaizdas:Jokubavo dvaro parkas.jpg|Parko alėja
Vaizdas:Jokubavo dvaro kūdra.jpg|Kūdra
Vaizdas:Paminklas A. Stulginskiui2016.jpg|Paminklas A. Stulginskiui dvaro parke.


## Nuorodos
* Sąrašas:Lietuvos dvarai
* Jokūbavo dvaras Lietuvos dvarų duomenų bazėje 
* Jokūbavo dvaras Kretingos krašto enciklopedijoje 
* Stončių dvaras
Adū atolas

**Adū atolas,** arba ***Synū*** () – koralinis atolas Indijos vandenyne, pačiuose Maldyvų salyno pietuose, 541 km į pietus nuo Malės. Plotas – 11,1 km². Atolą sudaro 23 salos, iš kurių 6 yra gyvenamos: Hithadhū (3,6 km²), Ganas (2,6 km²), Mydhū (2,0 km²), Maradhū (0,9 km²), Hulhumydhū, Fejdhū (0,7 km²).

Adū atole yra Gano tarptautinis uostas. Pagrindinė gyvenvietė – Adū (32 tūkst. gyventojų, apima visas gyvenamas saleles). Verčiamasi turizmu, žvejyba, kokosų rinkimu. Atole kalbama nuo standartinės dhivehi gerokai besiskiriančia adū tarme.

1959–1963 m. Adū atolas su kitomis pietų Maldyvų salomis sudarė Jungtinę Suvadyvų Respubliką.
Ba atolas

**Ba atolas** () arba ***Pietų Malhosmadulu atolas*** – koralinių atolų grupė Indijos vandenyne, Maldyvų salyno centrinėje dalyje, vakarinėje pusėje. Plotas – 7,29 km². Atolas yra 95–125 km nuo Malės. Žiedo ilgis 42 km, plotis iki 32 km. Atolas sudarytas iš 3 mažesnių atolų – Malhosmadulu, Fasdūtherės ir Goifulhafehendhū. Gausu žiedinių rifų, jie pasižymi turtinga bioįvairove. 2011 m. Ba atolas paskelbtas UNESCO biosferos rezervatu.

Ba atolą sudaro 75 salos iš kurių 13 – gyvenamos: Goidhū (1,1 km²), Dharvandhū (0,45 km²), Hithadhū (0,4 km²), Fulhadhū (0,3 km²), Ejdhafušis (0,2 km²), Fehendhū (0,2 km²), Malhosas (0,2 km²), Kamadhū (0,16 km²), Kudarikilu (0,1 km²), Dhonfanu (0,1 km²), Thulhadhū (0,04 km²).

Atole gyvena 11,9 tūkst. gyventojų. Pagrindinė gyvenvietė – Ejdhafušis (4,1 tūkst. gyv.). Vystomas turizmas.


Baa atoll islands.JPG|Rifai ir salelės
Maldives island.JPG|Negyvenama salelė
Landaa Giraavaru vue du ciel.JPG|Turistinė Landa Giravaru salelė
Lamu atolas

**Lamu atolas** arba ***Hadhunmathi atolas*** () – koralinis atolas Indijos vandenyne, Maldyvų salyno pietuose. Apsuptas koralinių rifų žiedo, dauguma salų yra žiedo pietuose ir rytuose. Lagūna sekli, 30–34 m gylio, joje gausu smulkių salelių. Lamu atolą sudaro 82 salos iš kurių gyvenama – 12: Dhanbidhū, Fonadhū, Gadhū, Ganas, Hithadhū, Isdhū, Kalhaidhū, Kunahandhū, Mabaidhū, Mamendhū, Mavahas, Mundū, Mandhū.

Atole gyvena 14,3 tūkst. gyventojų. Pagrindinė gyvenvietė – Fonadhū (~2000 gyventojų). Yra Kadhū tarptautinis oro uostas. Verčiamasi turizmu, žvejyba ir žuvies perdirbimu, kokospalmių auginimu.

Lamu atole rasta budistinių stūpų, vienuolynų liekanų. Čia rastos XII a. varinės lentelės su įrašais senąja maldyvų kalba.
Laimutis Šolys

**Laimutis Šolys** (g. 1961 m.) – Lietuvos šachmatininkas, FIDE meistras (2007 m.), šachmatų treneris.

## Biografija
1985 m. baigė Maskvos Kūno kultūros ir sporto institutą. Diplomuotas šachmatų treneris.  

1985-1992 m. dirbo Kėdainių šachmatų mokykloje. 
2010 m. Lietuvos moterų šachmatų rinktinės treneris Pasaulinėje šachmatų olimpiadoje Chanto-Mansijske (Rusija, Vakarų Sibiras). Nuo 2010 metų Kauno šachmatų mokyklos treneris. Tarp auklėtinių – tarptautiniais meistrais tapę Kauno moksleiviai Tomas Laurušas ir Titas Stremavičius. Taip pat, Brigita Stonienė, Barbora Mačiulaitytė, ‎Augustas Gucaga ir daugelis kitų. 

Gyvena Kėdainiuose.

## Pasiekimai
* 2014 m.  Pasaulio senjorų šachmatų komandinis čempionatas: 1 vieta (Lietuvos komanda)

## Šaltiniai
Years & Years

**Years & Years** – britų elektroninės muzikos grupė iš Londono, susikūrusi 2010 m. Grupė išgarsėjo 2015 m. sausį išleidusi singlą „King“, kuris pasiekė pirmąją vietą Jungtinės Karalystės singlų reitinge. Tų pačių metų liepą išleistas debiutinis grupės albumas „Communion“, taip pat pasiekęs pirmąją vietą šalyje.

2023 m. duomenimis, grupė yra išleidusi tris studijinius albumus, iš kurių naujausiasis, „Night Call“, išleistas 2022 m. sausį.

## Grupės nariai
**Dabartiniai nariai**
* Olly Alexander – vokalas, klavišiniai, sintezatoriai, pianinas (2010–dabar)

**Koncertinė grupė**
* Mikey Goldsworthy – sintezatoriai, klavišiniai, bosinė gitara (2021–dabar, oficialus narys 2010–2021 m.)
* Paris Jeffree – būgnai (2018–dabar)
* Joell Fender – pritariamasis vokalas (2018–dabar)
* Yasmin Green – pritariamasis vokalas (2022–dabar)
* Tehillah Daniel – pritariamasis vokalas (2022–dabar)

**Buvę nariai**
* Emre Türkmen – sintezatoriai, klavišiniai, elektroniniai elementai, gitara (2010–2021)
* Noel Leeman – sintezatorius, klavišiniai (2010–2013)
* Olivier Subria – būgnai (2010–2013)

**Buvę koncertinės grupės nariai**
* Dylan Bell – būgnai (2014–2018)
* Phebe Edwards – pritariamasis vokalas (2018–2021)

## Diskografija
* *[[Communion]]* (2015)
* *Palo Santo* (2018)
* *[[Night Call]]* (2022)

## Išnašos

## Nuorodos
* 
*
Communion

**Communion** – debiutinis britų elektroninės muzikos grupės „Years & Years“ albumas, išleistas 2015 m. liepos 10 d. Albumas susilaukė teigiamų kritikų įvertinimų ir debiutavo pirmoje vietoje Jungtinėje Karalystėje.

## Dainų sąrašas
Born in the Echoes

**Born in the Echoes** – aštuntasis studijinis britų elektroninės muzikos dueto „The Chemical Brothers“ albumas, išleistas 2015 m. liepos 17 d. Tai – pirmasis grupės albumas per penkerius metus nuo 2010 m. išleisto „Further“. Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas šeštuoju grupės įrašu, pasiekusiu šią viršūnę.

2016 m. „Grammy“ apdovanojimuose „Born in the Echoes“ buvo nominuotas geriausio šokių/elektroninės muzikos albumo nominacijoje, o singlas „Go“ – geriausio šokių muzikos įrašo.

## Dainų sąrašas

## Išnašos
Maltiečiai

**Maltiečiai** (*Maltin*) – Viduržemio jūros regiono tauta, kilusi iš Maltos. Maltiečių atvykėliai gyvena Australijoje, JAV, Kanadoje, Jungtinėje Karalystėje. Bendra populiacija – ~490 tūkst. žmonių. Kalba semitiškos kilmės maltiečių kalba, taip pat angliškai, itališkai. Tikintieji – Romos katalikai.

Manoma, kad maltiečiai yra finikiečių, XIII a. pr. m. e. kolonizavusių Maltos salas, palikuonys. VI–III a. pr. m. e. buvo valdomi kartaginiečių, iki 395 m. – romėnų, iki 870 m. – Bizantijos, iki 1091 m. – arabų. Vėliau buvo veikiami normanų, nuo 1530 m. – Joanitų ordino, nuo 1800 iki 1964 m. – anglų. Visi šie kolonizatoriai daugiau ar mažiau paveikė maltiečių kalbą ir kultūrą.

Tradiciškai verčiasi daržininkyste (bulvių auginimu), sodininkyste, vynuogininkyste. Kiti verslai – gyvulių auginimas, žvejyba, jūreivystė. Tradiciniai amatai – nėrimas, vandenženklių (filigrano) gamyba, audimas iš šiaudų. Įprastas maltiečių namas yra su galerija priešais fasadą. Tradicinis moterų apdaras – juodas apsiaustas faldeta.

Kultūrai būdingas patriarchatas.

## Šaltiniai
* Энциклопедия «Народы и религии мира», М.-1998
Gintė Gaižauskaitė

**Gintė Gaižauskaitė** (g. 1997 m. Vilniuje) – Lietuvos šachmatininkė,  ES jaunučių (U14) vicečempionė (2011 m.).

## Biografija
Vilniaus sporto mokyklos „Tauras“ auklėtinė.

## Pasiekimai
* Lietuvos  jaunių greitųjų šachmatų čempionatas (M-18), 2 vieta
* 2013 m. Europos jaunių šachmatų čempionatas (Budva): 39 vieta (4,5 tšk. tarp 65 dalyvių)
* 2012 m. gruodžio 30 d. atvirasis Vilniaus miesto šachmatų čempionatas: 2-3 vieta su Vesta Kaspute, po 4.0 tšk.(Moterų grupėje)
* 2011 m. Europos Sąjungos jaunučių šachmatų čempionatas (Murekas): 2 vieta (amžiaus grupėje iki 14 metų), 5 iš 9 taškų
* 2010 m. Europos jaunių šachmatų čempionatas (Batumis, Gruzija): 27 vieta (4 tšk. tarp 44 dalyvių)

## Šaltiniai


## Nuorodos
*Reitingai: Gintė Gaižauskaitė (FIDE inf.)
Gabrielė Gucagaitė

**Gabrielė Gucagaitė** (g. 1998 m. Kaune) – Lietuvos šachmatininkė,  ES jaunių (U15) vicečempionė (2015 m.).

## Biografija
Kauno technologijos universiteto gimnazijos auklėtinė.

## Pasiekimai
* 2014 m. Pasaulio jaunių šachmatų čempionatas (Durbanas, PAR): 59 vieta (4,5 tšk. tarp 83 dalyvių)
* 2013 m. Europos Sąjungos jaunių šachmatų čempionatas (Murekas): 2 vieta (amžiaus grupėje iki 15 metų), 4 taškai
* 2012 m. Pasaulio jaunių šachmatų čempionatas (Mariboras, Slovėnija): 100 vieta (4 tšk. tarp 118 dalyvių)
* 2011 m. Europos Sąjungos jaunių šachmatų čempionatas (Murekas): 6 vieta (amžiaus grupėje iki 14 metų), 3,5 taškų tarp 9 dalyvių

## Šaltiniai

## Nuorodos
*Reitingai: Gabrielė Gucagaitė (FIDE inf.)
Lietuvos vaikų ir jaunučių šachmatų čempionatas

**Lietuvos vaikų ir jaunučių šachmatų čempionatas** –  Lietuvos šachmatų pirmenybės, kurių metų išaiškinami vaikų ir jaunučių nugalėtojai ir prizininkai.

## 2013 m.

## 2014 m.

## Nuorodos
*Baigėsi Lietuvos vaikų ir jaunučių šachmatų čempionatas 2013 m. 
*Lietuvos klasikinių šachmatų vaikų ir jaunučių čempionato nugalėtojai bei prizininkai paaiškėjo Druskininkuose 2014 m.
Tomas Povilaitis

**Tomas Povilaitis** (g. 2005 m. Šiauliuose) – Lietuvos šachmatininkas,  ES jaunių (B10) čempionas (2015 m.), Lietuvos jaunučių (B8) vicečempionas (2014 m.).

## Biografija
Šiaulių sporto mokyklos „Dubysa“ auklėtinis.

## Pasiekimai
* 2015 m. Europos Sąjungos jaunių šachmatų čempionatas (Svetla nad Sazavou, Čekija): 1 vieta (7,5 iš 9 taškų) amžiaus grupėje iki 10 metų
* 2014 m. Europos jaunių šachmatų čempionatas (Batumis, Gruzija): 81 vieta (4 tšk. tarp 121 dalyvių)
* 2014 m. Lietuvos vaikų (B8) šachmatų čempionatas (Druskininkai): 2 vieta (5,5 tšk. tarp 22 dalyvių)
*2014 m. Šachmatų fiesta "Šiaurės Lietuva 2014" „Žaibo“ turnyro nugalėtojas (U10)
* 2013 m. Europos jaunių šachmatų čempionatas (Budva): 40 vieta (5 tšk. tarp 88 dalyvių)
* 2013 m. Lietuvos vaikų šachmatų čempionatas Vytauto Petkevičiaus vardui paminėti: 1 vieta (B8 grupėje)
* 2013 m. Vasario 16-osios šachmatų turnyras (Ukmergė): 2 vieta C turnyre (vaikų iki 7 metų grupėje)

## Šaltiniai


## Nuorodos
*Reitingai: Tomas Povilaitis (FIDE inf.)
Pasaulio korespondencinių šachmatų olimpiada

**Pasaulio korespondencinių šachmatų olimpiada** – korespondencinių šachmatų pasaulinio lygio varžybos. Rengia Tarptautinė korespondencinių šachmatų federacija.

## Olimpiados
;Vyrų

;Moterų

## Lietuvos pasiekimai
1997–2006 m. 6-ojoje Pasaulio korespondencinių šachmatų olimpiadoje Lietuvos moterų korespondencinių šachmatų rinktinė tapo čempione.

## Šaltiniai
Lietuvos moterų korespondencinių šachmatų rinktinė

**Lietuvos moterų korespondencinių šachmatų rinktinė** – Lietuvos nacionalinė moterų korespondencinių šachmatų komanda. Atstovauja Lietuvai Moterų korespondencinių šachmatų olimpiadoje, Europos moterų komandiniame korespondencinių šachmatų čempionate, Pasaulio moterų komandiniame korespondencinių šachmatų čempionate.

## 1997–2006 m. 6-oji olimpiada
6-oje olimpiadoje Lietuvos rinktinė tapo čempione.

Lietuvos komanda varžėsi antroje grupėje ir užėmė 2 vietą. Rezultatai pagal lentas:
* 1 lenta – Donata Januševičiūtė / Vineta Kveinys, 2 taškai, 6 vieta
* 2 lenta – Salomėja Zaksaitė (WIM) / Jolanta Zapolskienė, 5 taškai, 1 vieta
* 3 lenta – Vilma Dambrauskaitė, 5½ taško, 2 vieta
* 4 lenta – Eglė Morkūnaitė, 5 taškai, 2 vieta

Po Finalo (2003–2006 m.) Lietuvos komanda apdovanota aukso medaliais ir diplomais. Rezultatai pagal lentas:
* 1 lenta – Vilma Dambrauskaitė (LIM), 5½ taško (LGM norma), 3 vieta
* 2 lenta – Vineta Kveinys, 6 taškai, 2 vieta
* 3 lenta – Vygantė Milašiūtė, 7½ taško, 1 vieta
* 4 lenta – Jelizaveta Potapova, 7½ taško, 1 vieta

## Šaltiniai
Kepler-7b

**Kepler-7b** – viena iš pirmų penkių NASA Kepler kosminiu teleskopu atrastų egzoplanetų. Nuo Saulės sistemos nutolusi apie 3090 šviesmečių. Planeta sukasi aplink šiltesnę žvaigždę už Saulę. Kepler-7b yra dujinė milžinė, priskiriama prie karštųjų Jupiterių klasės. Planetos masė siekia 0,441 Jupiterio masės, o spindulys – 1,622 Jupiterio spindulio. 

Viena planetos pusė yra nuolat atgręžta į žvaigždę, apie kurią skrieja.

Aplink savąją žvaigždę apskrieja per 4,9 paros, jos orbitos spindulys – 0,06067 av, o ekscentricitetas – < 0,026.

## Atradimas
Kepler-7b yra viena iš penkių pirmųjų egzoplanetų, atrastų Kepler kosminiu teleskopu. Drauge su ja atrastos Kepler-4b, Kepler-5b, Kepler-6b bei Kepler-8b. Apie šių egzoplanetų atradimą pranešta 2010 m. sausio 4 d.

## Išnašos
Ermera

**Ermera** () – miestelis Rytų Timore, Ermeros rajone, 58 km į pietvakarius nuo rajono centro Gleno. Įsikūręs kalnuose, 1195 m aukštyje. Veikia kelios bažnytinės mokyklos, yra katalikų bažnyčia.

## Sportas
* FC Café futbolo klubas
Janas Kickis

**Janas (Antonijus) Kickis** (; 1714? – XVIII amžiaus pabaiga) – ATR valstybinis ir karinis veikėjas, Karūnos didysis ginklininkas (nuo 1773), paskutinis Rusios vaivada (1791–1794).

## Biografija
Lenkijos bajorų Kickių giminės atstovas, herbo „Gozdawa“ savininkas. Cišanovo paterisėjo ir pakamario Aleksandro Kickio ir jo žmonos Kontancijos Ršedvojevskos sūnus.

## Valstybės tarnyba
Pareigybės: Červonogrado ginklininkas (1748–1764), pastalininkas (1764–1765), Okinsko (1744 arba 1746) ir Lvovo seniūnas (1769–1773), Karūnos didysis ginklininkas (nuo 1773), Rusios vaivada (1791–1794).

Janas Kickis vedęs nebuvo ir nepaliko po savimi vaikų. Jo turtus paveldėjo jo artimiausi giminaičiai.

## Literatūra
* *W.A.Serczyk.* Kicki Jan h. Gozdawa // Polski Słownik Biograficzny.- Wrocław – Warszawa – Kraków, 1966. t. ХІІ/3, zeszyt 54. s. 388–389.
* Akt elekcyi Roku Tysiąć Siedemset Sześćdziesiątego Czwartego, Miesiąca Sierpnia, Dnia dwudziestego siódmego, s. 76.
* Urzędnicy podolscy XIV–XVIII wieku. Spisy". Oprac. Eugeniusz Janas, Witold Kłaczewski, Janusz Kurtyka, Anna Sochacka. Kórnik 1998, s. 209.

## Nuorodos

|-
Milutin Milanković

**Milutinas Milankovičius** (, 1879 m. liepos 28 d. – 1958 m. gruodžio 12 d.) – serbų matematikas, astronomas, klimatologas, geofizikas, inžinerius, technologijos mokslų daktaras, profesorius ir mokslo populiarintojas. Milankovičius geriausiai žinomas dėl dviejų pagrindinių savo darbų, reikšmingai prisidėjusių prie XX a. mokslo raidos. Pirmuoju savo darbu „Canon of the Earth’s Insolation“ („Žemės insoliacijos kanonas“) Milankovičius apibūdino visų tuo metu žinotų planetų klimatus. Antrasis darbas buvo skirtas paaiškinti ilgalaikius Žemės klimato svyravimus, sukeltus Žemės orbitinių parametrų kaitos. Milankovičiaus nustatyti astronominiai Žemės orbitos ciklai ne tik leido paaiškinti kaip geologinėje praeityje susidarydavo apledėjimai, bet ir prognozuoti klimato raidą tūkstančiams metų į priekį. Be to, Milankovičius apskaičiavo oro temperatūrą viršutiniuose Žemės atmosferos sluoksniuose, vidinių Saulės sistemos kūnų (Merkurijaus, Veneros, Marso ir Mėnulio) atmosferų termines sąlygas bei išorinių Saulės sistemos planetų atmosferų storius. Savo darbais Milankovičius įrodė dangaus mechanikos ir Žemės mokslų tarpusavio ryšį bei paskatino perėjimą nuo aprašomųjų prie tiksliųjų mokslų .

## Šaltiniai
Kininis ratilis

**Kininis ratilis** (*Callistephus chinensis*) – vienmečių augalų rūšis, priklausanti astrinių (*Asteraceae*) šeimai, vienintelė ratilių gentyje. Kilusi iš Kinijos ir Korėjos.

Stiebas šakotas, 20–100 cm aukščio. Viršutiniai lapai kastuviški, apatiniai – rombiški. Žiedynas – didelis, įvairiaspalvis, tuščiaviduris arba pilnaviduris graižas.

Ratiliai auginami kaip gėlės skynimui. Žinoma ~40 veislių. Dauginami sėklomis.

## Šaltiniai
Vienpusis veidrodis

**Vienpusis veidrodis** (angl. *One-way mirror*), ar dar kitaip vadinamas dvipusiu veidrodžiu (angl. *Two-way mirror*) – tai veidrodis, kuris dalį šviesos atspindi, o kitą dalį praleidžia. Viena pusė veidrodžio yra šviesi, o kita – tamsi, todėl galima žiūrėti iš užtamsintos pusės, bet ne atvirkščiai.

## Dizainas

Stiklas padengtas, arba jo viduje yra plonas, beveik skaidrus metalo sluoksnis (paprastai aliuminis). Rezultatas – veidrodinis paviršius atspindi šiek tiek šviesos ir įsiskverbia likusią dalį.

Tikras vienpusis veidrodis neegzistuoja. Šviesa visada eina tiksliai ir vienodai į abi puses. Tačiau, kai viena pusė yra šviesi, o kita tamsi, iš tamsesnės pusės tampa sunku matyti ryškiai apšviestą pusę, nes ji yra maskuojama daug šviesesnių atspindžių apšviestoje pusėje. Yra įmanoma pasiekti kažką panašaus, suderinant optinio izoliatoriaus sluoksnį su tradicinių vienpusiu veidrodžiu, kuri užkirstų kelią šviesai iš vienos krypties. 

## Naudojimas
Vienpusis veidrodis dažniausiai naudojamos kaip normalus veidrodis, ryškiai apšviestame kambaryje, o kitoje veidrodžio pusėje tamsesnis kambarys. Žmonės ryškiai apšviestame pusėje mato savo atspindį ir atrodo kaip normalus veidrodis. Žmonės tamsiojoje pusėje mato lyg pro skaidrų langą. Šviesa iš ryškaus kambario atsispindėta nuo veidrodžio atgal į patalpą yra daug didesnė nei šviesą perduotą iš tamsaus kambario – neįveikiama nedidelio kiekio šviesos perduodama iš tamsaus į ryškų kambarį ir atvirkščiai, šviesa yra atsispindėta atgal į tamsiąja pusę ir yra priblokšta spinduliuojamos šviesos iš šviesiosios pusės. Tai leidžia tamsiosios pusės žiūrovui stebėti šviesųjį kambarį slaptai. 

Tokie veidrodžiai naudojami vienpusiui stebėjimui, stebėjimo kambarys yra laikomas tamsoje su tamsiomis užuolaidomis arba dvigubų durų prieangiu. Šie stebėjimo kambariai buvo naudojami:
* Tardymo kabinetuose
* Vykdymo kambariuose
* Eksperimentiniuose tyrimuose
* Saugos stebėjimo deniai viešosiose vietose
* Rinkos tyrimuose
* Realybės televizijose

## Šaltiniai
Staki–Baltik vairas

**„Staki–Baltik vairas“** – pirmoji Lietuvoje profesionali dviračių sporto komanda, suburta 2015 m. Rėmėjas – dviračių gamybos bendrovė UAB Baltik vairas. Komanda ruošiasi dalyvauti Tarptautinės dviračių sporto federacijos (UCI) rengiamose varžybose ir pretenduoti į reitingo taškus, svarbius kovoje dėl kelialapių į pasaulio čempionatus ar olimpines žaidynes. „Staki-Baltik vairas“ pirmieji startai įvyko 2016 m. kovo mėn. Alžyre vykusiose *Afrikos turo* varžybose.

## Komandos sudėtis
Pirmąjį sezoną komandoje pradeda aštuoni dviratininkai, tarp kurių labiausiai patyrę Darijus Džervus (Lietuvos grupinių lenktynių čempionas, atstovavo Naujosios Zelandijos komandai „CCT p/b Champion System“), Paulius Šiškevičius (atstovavo Airijos komandai „An Post-Chain Reaction“), taip pat Airidas Videika, Mykolas Račiūnas, Venantas Lašinis, Jurgis Taučius ir kt. Ateityje planuojama komandoje turėti bent dvylika sportininkų.

Komandos sporto direktoriaus pareigas eina 2014 m. dviratininko karjerą baigęs Marius Bernatonis.

## Nuorodos
* Lietuvos dviračių sporto federacija. Pirmoji šalyje profesionali dviračių sporto komanda
Su cinkeliu

**Su cinkeliu** – LNK humoro laida, rodyta kiekvieną trečiadienį 20:25 val. vakaro. Laidą vedė Mantas Stonkus.

## Apie laidą

Laidoje kovėsi dvi komandos sudarytos iš 3 įžymių žmonių, kurie varžėsi keturiuose etapuose. Komandų kapitonai – Asta Baukutė bei Jonas Nainys su Rolandu Mackevičiumi. Pirmajame etape žaidėjai spėliojo kuris iš dviejų vaizdo įrašų turi daugiausiai peržiūrų. Antrajame etape žaidėjai spėliojo kuris iš trijų vaizdo įrašų turi daugiausiai peržiūrų. Trečiajame etape žaidėjai spėliojo, kuo baigiasis vaizdo įrašai. Ketvirtajame etape komandų kapitonai turėjo atkartoti peržiūrėtą įrašą savo komandai, kuri privalėjo atspėti kas yra vaizduojama įraše. Penktajame etape buvo peržiūrimas vaizdo įrašas, po kurios vedėjas paskelbdavo klausimą apie peržiūrėtą įrašą, klausimai būdavo apie detales, t. y. kiek/kokios spalvos, pirma komanda atsakiusi laimėdavo šį etapą. Be to, kiekvieną savaitę laidoje buvo renkami juokingiausi Lietuvos vaizdo įrašai, kurių autoriai studijoje būdavo apdovanojami prizais.

## Serijos

### 1 Sezonas

## Šaltiniai

## Nuorodos
* Laidos aprašymas svetainėje lnk.lt
Vjenas (reikšmės)

**Vjenas** gali reikšti:

* Vjenas – Prancūzijos departamentas šalies centro vakaruose.
* Vjenas – miestas Prancūzijos Ronos-Alpių regione, Izero departamente.
* Vjenas – upė Vidurio Vakarų Prancūzijoje, kairysis Luaros intakas.
Vladimiras Kličko

**Vladimiras Kličko** (; g. 1976 m. kovo 25 d., Semejuje, Kazachstano TSR, TSRS) – profesionalus sunkiasvorių kategorijos boksininkas, daugkartinis įvairių kategorijų čempionas. Dažnai sportininkas laikomas vienu geriausių boksininkų per visą istoriją. 1996 m. vasaros olimpinėse žaidynėse V. Kličko laimėjo auksą.

Šiuo metu jis yra antras pagal ilgiausiai laikomą čempiono titulą po amerikiečio Joe Louis. Iki 2015 m. jis 18 kartų iš eilės sėkmingai apgynė savo čempionų titulus ir juos laiko nuo 2006 m. balandžio 22 d.

Iš viso savo karjeros metu boksininkas rungėsi 67 kovose, iš kurių 64 laimėjo (53 nokautais).

Jo vyresnis brolis Vitalijus Kličko taip pat buvo profesionalus boksininkas, o nuo 2013 m. yra Ukrainos politikas.

## Šaltiniai
Juozas Korsakas

**Juozas (Jazelis) Janovičius (Ivanovičius) Korsakas** (apie 1540–1618 m.) – LDK valstybinis veikėjas.

## Biografija
Lietuvos bajorų Korsakų giminės atstovas. Polocko pavaivadžio Jono Glebavičiaus Korsako sūnus.

## Šeima

Buvo vedęs du kartus: pirmą kartą 1576 metais Bogumila, Adomo Prituliso dukterį; antrą kartą Teodorą, Luko Haraburdos dukterį, Stepono Bogdano Korsako našlę.
 
Mirė bevaikis, palikęs dvarus savo brolio Gavrilo Jono Korsako sūnums.

## Literatūra
* Насевіч В. Корсакі // Вялікае княства Літоўскае: Энцыклапедыя. У 3 т. Т.2: Кадэцкі корпус – Яцкевіч / Рэдкал.: Г.П. Пашкоў (гал.рэд.) і інш.; Маст. З.Э. Герасімовіч. – Мн.: БелЭн, 2006. – 792 с.: іл. С. 138. ISBN 985-11-0315-2, ISBN 985-11-0378-0 (т. 2)
* А. Радаман, Полацкі земскі суд у другой палове XVI – першай трэці XVII стст., 2002

## Nuorodos

|-
Jonas Sosnovskis

**Jonas Sosnovskis** (; ? – 1660 m. balandžio 27 d.) – LDK valstybinis ir karinis veikėjas, Vilniaus pastalininkas (1635–1652), Vilniaus stalininkas (1652–1654), Polocko kaštelionas (1654–1660), Lietuvos armijos rotmistras ir pulkininkas, Boguslavo Radvilos Slucko dvarų ekonomas.

## Biografija
Lietuvos bajorų Sosnovskių giminės atstovas, herbo „Nalenč“ savininkas.

## Literatūra
* Сяргей Чаропка, Сасноўскі Ян // Вялікае княства Літоўскае: Энцыклапедыя. У 3 т. Т.3: Дадатак. А – Я / Рэдкал.: Т. У. Бялова (гал.рэд.) і інш.; Маст. З. Э. Герасімовіч. – Мн.: БелЭн, 2010. – 696 с.: іл. С. 394–395. ISBN 978-985-11-0487-7

|-
Ana Čartoriskaitė

**Ana Marija Tereza Čartoriskaitė** (1984 m. sausio 8 d., Varšuva) – Lenkijos artistė.

## Kilmė
Lenkijos kunigaikščių Čartoriskių giminės atstovė. Lenkijos diplomato Stanislovos Jano Andžejaus Čartoriskio (g. 1939) ir Evos Minkovskos (g. 1959) duktė.

## Šeima
 
2013 m. balandžio 1 d. Ana Čartoriskaitė ištekėjo už Mykolo Nemčickio (g. 1980), Lenkijos verslininko Zbignevo Mariano Nemčickio (g. 1947) ir Katerinos Frank (g. 1951). 2014 m. liepos 11 d. aktorė pagimdė sūnų, berniukas gavo Ksavero vardą.

## Išnašos

## Nuorodos

* Anna Czartoryska в польской базе filmweb.pl
* Anna Czartoryska в польской базе filmpolski.pl
Small Planet Airlines (Lenkija)

**Small Planet Airlines Sp. z o. o.** buvo Lenkijos oro linijų bendrovė. Kartu su UAB „Small Planet Airlines“ bei Vokietijos ir Kambodžos bendrovėmis ji priklausė „Small Planet Group“ holdingui. Bendrovė įkurta 2009 m. kaip „flyLAL Charters PL“ Sp. z o. o.

Bendrovė skraidė į Ispaniją, Turkiją, Graikiją, Italiją ir kitas šalis iš įvairių Lenkijos miestų, daugiausia iš Varšuvos ir Katovicų.
„
Small Planet Airlines Polska“ lėktuvų flotilę sudarė 9 Airbus A320. Vidutinis lėktuvų amžius – 15 metų.

Bendrovė savo veiklą nutraukė 2018 m. rudenį.

## Nuorodos
Aleksandra Čartoriskaitė

**Juzefa Aleksandra Čartoriskaitė** (1730 m. – 1798 m.) – ATR aristokratė.

## Biografija
Lietuvos kunigaikščių Čartoriskių giminės atstovė, herbo „Pagonia“ savininkė. Mykolo Frederiko Čartoriskio ir Eleonoros Monikos Valdštein duktė.

1748 metais ištekėjo už Mykolo Antano Sapiegos, o po jo mirties 1761 metais – už Lietuvos didžiojo etmono Mykolo Kazimiero Oginskio.

Po tėvo mirties paveldėjo Sedlcos miestą su septyniais dvarais.

## Literatūra
* Aleksandra Ogińska i Siedlce w trzech pamiętnikach z XIX wieku / Wstęp i oprac. Rafał Dmowski i Artur Ziontek. – Siedlce: Archiwum Państwowe, Instytut Historii AP, Instytut filologii Polskiej AP, 2007.
* Głowacka-Maksymiuk Urszula. Aleksandra z Książąt Czartoryskich Ogińska. – Siedlce: Archiwum Państwowe, Fundacja Rozwoju Badań Regionalnych «Sigillum», 2003.
* Ziontek Artur. Pani na Siedlcach Aleksandra Ogińska. Stan badań i zarys problematyki // «Wschodni Rocznik Humanistyczny». T II, 2005.
* Ziontek Artur. Z dziejów dworu artystycznego Aleksandry Ogińśkiej. Cz. 1: Opisanie fety św. Michałka // «Ogród» № 1—2 (25—26), 2010.
* Ziontek Artur. Żywioł towarzyski Aleksandry Ogińskiej utrwalony w piśmiennictwie XVIII wieku // Kobieta epok dawnych w literaturze, kulturze, społeczeństwie / Red. Iwona Maciejewska i Krystyna Stasiewicz. – Olsztyn, 2008.
The Maccabees

**The Maccabees** – britų indie rock grupė iš Londono, susikūrusi 2004 m. Pirmąjį albumą „Colour It In“ grupė išleido 2007 m. ir per savo egzistavimą iš viso jų išleido keturis. Paskutinis, „Marks to Prove It“, išleistas 2015 m. liepą. 2016 m. rugpjūtį grupė paskelbė apie savo išsiskyrimą.

## Grupės nariai
* Orlando Weeks – vokalas, gitara, klavišiniai (2004–2017)
* Hugo White – gitara, papildomas vokalas (2004–2017)
* Felix White – gitara, pianinas, papildomas vokalas (2004–2017)
* Rupert Jarvis – bosinė gitara (2004–2017)
* Sam Doyle – būgnai (2008–2017)
* Robert Dylan Thomas – būgnai (2004–2008)
* Elliott Andrews – būgnai (2006–2007)
* Will White – klavišiniai, sintezatorius, sempleris (2010–2013)

## Diskografija
* *Colour It In* (2007)
* *Wall of Arms* (2009)
* *Given to the Wild* (2012)
* *[[Marks to Prove It]]* (2015)

## Išnašos

## Nuorodos
* 
*
Marks to Prove It

**Marks to Prove It** – ketvirtasis ir paskutinis studijinis britų indie rock grupės „The Maccabees“ albumas, išleistas 2015 m. liepos 31 d. Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas pirmuoju grupės įrašu, pasiekusiu šią viršūnę.

## Dainų sąrašas

## Išnašos
Gediminas Rastenis

**Gediminas Rastenis** (g. 1954 balandžio 25 d. Panevėžyje) – Lietuvos šachmatininkas, šachmatų treneris, Lietuvos TSR nusipelnęs treneris (1987 m.), Lietuvos moterų šachmatų rinktinės treneris (2008 m.), Lietuvos korespondencinių šachmatų čempionas (1972-1974 m.).

## Biografija
1975 m. baigė studijas Vilniaus universitete. 

1976-1992 ir nuo 1995 metų Vilniaus šachmatų mokyklos treneris (auklėtinės GM Viktorija Čmilytė ir Kamilė Baginskaitė). 1992-1995 metais Vokigano Lake parko centro (Waukegan, Ilinojaus valstija, JAV) instruktorius. 

## Pasiekimai
*SSRS sporto meistras, 1976 m. 
*SSRS tarptautinės klasės sporto meistras, 1987 m. 
*komandinių šachmatų čempionatų (1973, 1975, 1982 metais su Vilniaus komanda; 1997 m. su Vilniaus šachmatų ir šaškių mokykla; 1998 metais su Vilniaus šachmatų mokykla; 1999 metais su Vilniaus ŠŠSM) laimėtojas 
*Lietuvos spartakiados šachmatų varžybų (1978 m. su Vilniaus komanda) laimėtojas
* SSRS komandinio čempionato laimėtojas (1972 m. su Lietuvos komanda)
*Europos korespondencinių šachmatų čempionas (1983-1989).

## Apdovanojimai
* KKSD medalis Už sporto pergales (2003, 2006-2008, 2010, 2011 m.) 
* Sporto garbės kryžius, 2014 m.

## Šaltiniai
Grigalius Valavičius (m. 1585)

**Grigalius Valavičius ** (? – 1586 m.) – LDK valstybinis veikėjas.

## Biografija
Iš Valavičių giminės, Grinkos Chodka Valavičiaus sūnus, broliai Bogdanas, Ivanas. Rūmų maršalka 1558–1565 metais, Naugarduko kaštelionas nuo 1566 metų, Slanimo seniūnas 1560–1584 metais.

Viena jo dukterų, Teodora, buvo ištekėjusi už Bresto vaivados Jurgio Tiškevičiaus Logoiskio, o vėliau už Bresto vaivados Kristupo Zenovičiaus. Kita, Raina, iš pradžių ištekėjo už Martyno Chrčanovičiaus, o vėliau už Povilo Paco.

## Literatūra
* 'А. Грыцкевіч. Валовічы // Вялікае княства Літоўскае: Энцыклапедыя. У 3 т. Т.1: Абаленскі – Кадэнцыя / Рэдкал.: Г.П. Пашкоў (гал.рэд.) і інш.; Маст. З.Э. Герасімовіч. – Мн.: БелЭн, 2005. – 688 с.: іл. С. 383. ISBN 985-11-0315-2 ISBN 985-11-0314-4 (т. 1)

|-
Augustinas Juozapas Čartoriskis

Kunigaikštis **Augustinas Juozapas Čartoriskis** (1907 m. spalio 20 d., Varšuva – 1946 m. liepos 1 d., Sevilija) – Lenkijos aristokratas, 2-ras Seniavos ordinatas (1937–1945).

## Biografija
Lietuvos–Lenkijos kunigaikščių Čartoriskių giminės atstovas. 1-mo Seniavos ordinato (1894–1937), Adomo Liudviko Čartoriskio (1872–1937), ir grafaitės Marinos Liudvikos Krasinskos (1883–1958) vyresnysis sūnus.

1937 metais po savo tėvo mirties Augustinas Juozapas Čartoriskis paveldėjo Čartoriskių muziejų, Krokuvoje ir Siniavos ordinaciją.

Antro pasaulinio karo pradžioje patys vertingiausi daiktai buvo išvežti iš Čartoriskių muziejaus į Siniavos rūmus ir užmūryti. Likę eksponatai buvo perkelti į apačią, į muziejaus rusį. Kada rugsėjį vokiečiai pradėjo bombarduoti Krokuvą, kunigaikštis Augustinas ir kunigaikštytė Dolores, kuri tada buvo nėščia, paliko Siniavą. rugsėjo 18 d. vokiečių kariai užėmė ir išgrobė Siniavos rūmus. Augustinas ir Dolores Gestapo buvo areštuoti. Po sunkių derybų jie buvo deportuoti ir 1939 metų pabaigoje atvyko į Ispaniją.    

1946 metų liepos 1 d. 38-metis kunigaikštis Augustinas Juozapas Čartoriskis mirė Sevilijoje, kur ir buvo palaidotas. 

## Šeima ir vaikai
1937 m. rugpjūčio 12 d. Uiše (Šveicarija) Augustinas Juozapas Čartoriskis vedė princesę Mariją de los Dolores Burbon-Sicilietę (1909–1996), Sicilijos princo Karolio Burbono (1870–1949) ir jo žmonos, Prancūzijos princesės Luizos Orleanietės (1882–1958), dukterį.

Vaikai:

* Adomas Karolis (g. 1940 m. sausio 2 d., Sevilija)
* Liudvikas Petras (1945 m. kovo 13 d., Sevilija – 1946 m. gegužės 3 d., Sevilija)

## Nuorodos
* Official website of the Princes Czartoryski Foundation. Contains the Family history and the notes on the Czartoryski Museum and Library in Cracow, Poland and its most famous painting, Leonardo da Vinci’s Lady with an Ermine 
* Prince Agustyn Joseph Czartoryski
2015 m. Meksikos Grand Prix

**2015 m. Meksikos Grand Prix** – 17-tas 2015 m. Formulės 1 sezono etapas, kuris vyko Hermanos Rodrigues trasoje spalio 30-lapkričio 1 dienomis. Tai buvos pirmasis Meksikos GP po 1992 m. sezono, taip pat 17-osios Meksikos GP lenktynės per visą Formulės 1 istoriją.

## Kvalifikacija

**Pastabos:**
*  &mdash; Kimi Raikkonen gavo 5 starto pozicijų baudą už pavarų dėžės keitimą.
*  &mdash; Fernando Alonso gavo 10 starto pozicijų baudą už variklio keitimą.
*  &mdash; Jenson Button nedalyvavo kvalifikacijoje, tad teisėjai spręs, ar leisti britui statuoti lenktynėse.

## Lenktynės

## Čempionato įskaitos

;Lenktynininkų įskaita

;Komandų įskaita

* Rodomos tik pirmos 5 įskaitų vietos.
* **Paryškinti** čempionato nugalėtojai.

## Šaltiniai
Šarūnė Šablevičienė

**Šarūnė Šablevičienė** (mergaut. pav. **Lapinskaitė**; g. 1982 m. lapkričio 13 d.) – Lietuvos šachmatininkė, Lietuvos moterų šachmatų lygos čempionė (2015 m.), Pasaulio ir Europos jaunių čempionatų dalyvė, valstybės tarnautoja (buvusi Lietuvos prezidentės patarėja).

## Biografija
Baigė Panevėžio Juozo Balčikonio gimnaziją. 2001 metų laidos 4h klasės abiturientė.
Vilniaus universiteto Tarptautinių santykių ir politikos mokslų institute baigė politikos mokslų bakalauro bei tarptautinių santykių ir diplomatijos magistro studijas. Vėliau Miuncheno universitete baigė magistro studijas (*Magister Artium*). Pagrindiniai studijų dalykai: politikos mokslai, teisės mokslai ir sociologija.

Miuncheno *Open Europe Consulting* (o/ec) patarėja Baltijos šalių klausimais. Miuncheno šachmatų akademijos trenerė. Lietuvos Respublikos prezidentės Dalios Grybauskaitės Respublikos prezidentės kabineto patarėja.

Moka vokiečių (puikiai), anglų (labai gerai),  prancūzų ir rusų kalbas (pagrindai).

## Pasiekimai
* 2015 m. Lietuvos moterų šachmatų lyga: 1 vieta
* 2002 m. Pasaulio jaunimo šachmatų čempionatas (Goa): 5 tšk., 47 vieta tarp 51 dalyvių
* 2000 m. Pasaulio jaunių šachmatų čempionatas (Oropesa del Mar): 5,5 tšk., 28 vieta tarp 56 dalyvių
* 1998 m. Europos jaunių šachmatų čempionatas (Murekas, Štirija), 4,5 tšk., 23 vieta tarp 49 dalyvių
* 1996 m. Pasaulio jaunių šachmatų čempionatas (Cala Galdana):  ↓20 vieta tarp 65 dalyvių
* 1992 m. Europos jaunių šachmatų čempionatas (Rimavska Sobota), tarp 21 dalyvių

## Publikacijos
*Kaip politika šachmatuose virto šachmatais politikoje (Post scriptum, Nr. 12: sportas, 2007)

## Šaltiniai
Pentatonix (albumas)

**Pentatonix** – ketvirtasis studijinis to paties pavadinimo amerikiečių vokalinio ansamblio albumas, išleistas 2015 m. spalio 16 d. Albumas susilaukė daugiausiai teigiamų kritikų įvertinimų ir per pirmąją savaitę JAV parduota 98 tūkstančiai albumo kopijų. „Pentatonix“ debiutavo pirmojoje „Billboard 200“ reitingo vietoje ir tapo pirmuoju grupės įrašu, pasiekusiu šią viršūnę.

## Dainų sąrašas

## Išnašos

## Išnašos
Dr. Dre

**Andre Romelle Young** (g. 1965 m. vasario 18 d.), geriau žinomas kaip **Dr. Dre** – amerikiečių įrašų prodiuseris, reperis bei verslininkas. Kompanijų „Aftermath Entertainment“ ir „Beats Electronics“ vadovas ir įkūrėjas. Anksčiau buvo įrašų kompanijos „Death Row Records“ prezidentas ir vienas iš įkūrėjų. Taip pat yra prodiusavęs daugybę garsių hiphopo atlikėjų, tokių kaip The D.O.C., Snoop Dogg, Eminem, Xzibit, Knoc-turn’al, 50 Cent, The Game bei Kendrick Lamar.

Savo karjerą Dr. Dre pradėjo hiphopo grupėje „World Class Wreckin' Cru“, o išgarsėjo kartu su grupe „N.W.A.“. 1992 m. atlikėjas išleido debiutinį solinį albumą „The Chronic“, kuris iškart nutiesė kelią jam tapti vienu geriausiai parduodamų JAV atlikėju. 2023 m. duomenimis, atlikėjas yra išleidęs tris studijinius albumus albumus, iš kurių naujausiasis, „Compton“, buvo išleistas 2015 m. rugpjūtį.

## Diskografija
**Studijiniai albumai**
* *The Chronic* (1992)
* *2001* (1999)
* *[[Compton]]* (2015)

**Garso takeliai**
* *[[Deep Cover]]* (1992)
* *The Wash* (2001)

## Išnašos

## Nuorodos
* 
* 
*
Compton

**Compton** (dar žinomas kaip **Compton: A Soundtrack by Dr. Dre**) – trečiasis studijinis amerikiečių reperio Dr. Dre albumas, išleistas 2015 m. rugpjūčio 7 d. Tai – pirmas atlikėjo albumas per 16 metų nuo 1999 m. išleisto „2001“.

Albume dainas kartu atlieka tokie reperiai, kaip Kendrick Lamar, Snoop Dogg, Eminem, The Game, Ice Cube, Xzibit ir kiti. „Compton“ susilaukė daugybės teigiamų kritikų įvertinimų ir per pirmąją savaitę vien JAV buvo parduota 295 tūkstančiai kopijų. Albumas debiutavo pirmoje Jungtinės Karalystėjes bei antrojoje JAV albumų reitingų vietose.

2016 m. „Grammy“ apdovanojimuose „Compton“ buvo nominuotas geriausio repo albumo nominacijoje.

## Dainų sąrašas

## Išnašos
Simonas Dominykas Druckis-Liubeckis

**Simonas Dominykas Druckis-Liubeckis** (apie 1665 m. – 1710 m.) – LDK valstybinis veikėjas, Voluinės Vladimiro seniūnas 1695 metais, Oručio stalininkas 1707 metais, Lietuvos Tribunolo maršalka 1693 metais. 1710 metais prieš mirtį paskirtas Minsko kaštelionu.

## Biografija
Lenkijos bajorų Druckių-Liubeckių giminės atstovas, herbo „Druck“ savininkas. Liubavičiaus (Oršos pavietas), Lunino ir Pagosto (Pinsko pavietas) valdytojo Mikalojaus Druckio-Liubeckio ir Kristinos Stetkevičiūtės, Naugarduko kašteliono Bogdano Stetkevičiaus dukters, sūnus.

## Šeima
Buvo vedęs du kartus: Janą Gadzebską ir Prancišką Kopecaitę. Turėjo sūnų Juozapą. Pranciška kitą kartą ištekėjo už Lietuvos didžiojo prievaizo Karolio Zaluskio ir mirė Liubovičiuose 1756 m. lapkričio 20 d.

## Literatūra
* Uruski S. Rodzina. Herbarz szlachty polskiej, T. 1-15 – Warszawa 1904–1938.
* Żychliński T. Złota księga szlachty polskiej, Poznań, T.1-31, 1879–1908

|-